b'\n_START_ARTICLE_\n1991 VG\n_START_SECTION_\nOrbit\xc4\x83 asem\xc4\x83n\xc4\x83toare cu a P\xc4\x83m\xc3\xa2ntului\n_START_PARAGRAPH_\nPe 6 noiembrie 1991, Scotti a descoperit un mic obiect pu\xc8\x9bin str\xc4\x83lucitor, care a fost denumit 1991 VG la scurt timp dup\xc4\x83 descoperire. Orbita heliocentric\xc4\x83 a obiectului este foarte asem\xc4\x83n\xc4\x83toare cu orbita P\xc4\x83m\xc3\xa2ntului \xc8\x99i la doar o lun\xc4\x83 dup\xc4\x83 descoperirea sa s-a constatat c\xc4\x83 acesta trece prin apropierea P\xc4\x83m\xc3\xa2ntului. Av\xc3\xa2nd \xc3\xaen vedere aceast\xc4\x83 asem\xc4\x83nare cu orbita P\xc4\x83m\xc3\xa2ntului, durata dinamic\xc4\x83 de via\xc8\x9b\xc4\x83 a unui astfel de obiect este relativ scurt\xc4\x83, din cauza unui impact cu P\xc4\x83m\xc3\xa2ntul sau a perturb\xc4\x83rilor produse de P\xc4\x83m\xc3\xa2nt \xc3\xaen orbita lui, schimb\xc3\xa2nd-o. Similaritatea orbitei obiectului cu cea a P\xc4\x83m\xc3\xa2ntului a fost, de asemenea, foarte dificil de explicat baz\xc3\xa2ndu-ne pe sursele naturale, fiind sugerat\xc4\x83 ideea eject\xc4\x83rii sale \xc3\xaen urma unui impact Lunar recent sau din cauza perturba\xc8\x9biilor negravita\xc8\x9bionale, cum ar fi efectul Yarkovsky. Mult mai recent, primul asteroid troian al P\xc4\x83m\xc3\xa2ntului - 2010 TK7 a fost identificat \xc3\xaempreun\xc4\x83 cu alte obiecte, ca surs\xc4\x83 posibil\xc4\x83 pentru obiectele de tip 1991 VG.\n_START_SECTION_\nPosibil\xc4\x83 structur\xc4\x83 monolitic\xc4\x83\n_START_PARAGRAPH_\nDe la descoperirea obiectului 1991 VG, aproximativ 80% dintre asteroizii mici, cu magnitudini absolute (H) pu\xc8\x9bin str\xc4\x83lucitoare sub 22.0 (corespunz\xc4\x83toare unor dimensiuni mai mici dec\xc3\xa2t cca. 200 de metri) \xc8\x99i cu curbe de lumin\xc4\x83 m\xc4\x83surate au perioade de rota\xc8\x9bie de 2 ore. Rota\xc8\x9bia rapid\xc4\x83 face ca aceste obiecte (care sunt formate din mai multe resturi/roci) s\xc4\x83-\xc8\x99i men\xc8\x9bin\xc4\x83 fragmentele \xc3\xaempreun\xc4\x83 nu numai datorit\xc4\x83 atrac\xc8\x9biei gravita\xc8\x9bionale a acestora - care este perturbat\xc4\x83 de accelera\xc8\x9bia centripet\xc4\x83. Majoritatea acestor obiecte, prin urmare, sunt considerate a fi corpuri monolitice sau conglomerate, ale c\xc4\x83ror fragmente sunt \xc8\x9binute \xc3\xaempreun\xc4\x83 de alte for\xc8\x9be \xc3\xaen afara gravita\xc8\x9biei (roci monolitice, grupuri de resturi \xc8\x9binute \xc3\xaempreun\xc4\x83 de c\xc4\x83tre topiturile de impact sau sudate printr-un alt proces natural). Varia\xc8\x9bia neobi\xc8\x99nuit de rapid\xc4\x83 a curbelor de lumin\xc4\x83 observat\xc4\x83 \xc3\xaen cazul imaginilor luate obiectului 1991 VG \xc3\xaen timpul trecerii sale prin apropierea P\xc4\x83m\xc3\xa2ntului \xc3\xaen decembrie 1991 nu mai este considerat\xc4\x83 unic\xc4\x83 sau nea\xc8\x99teptat\xc4\x83.\n_START_SECTION_\nPosibila origine artificial\xc4\x83\n_START_PARAGRAPH_\nIncertitudinea \xc3\xaen privin\xc8\x9ba originii obiectului, combinat\xc4\x83 cu varia\xc8\x9bie rapid\xc4\x83 a str\xc4\x83lucirii obiectului \xc3\xaen imaginile ob\xc8\x9binute \xc3\xaen cursul trecerii sale aproape de P\xc4\x83m\xc3\xa2nt la \xc3\xaenceputul lunii decembrie 1991, au dus la apari\xc8\x9bia specula\xc8\x9biilor c\xc4\x83 1991 VG poate fi de origine artificial\xc4\x83. Au fost multe specula\xc8\x9bii c\xc4\x83 ar putea fi un obiect din racheta satelitului care a fost lansat la \xc3\xaenceputul anilor 1970 c\xc3\xa2nd 1991 VG a fost \xc3\xaen apropierea P\xc4\x83m\xc3\xa2ntului. Abord\xc4\x83rile de mai devreme a P\xc4\x83m\xc3\xa2ntului au fost \xc3\xaenainte de \xc3\xaenceperea erei spa\xc8\x9biale. Unii au mers at\xc3\xa2t de departe, \xc3\xaenc\xc3\xa2t au sugerat posibilitatea c\xc4\x83 acesta ar putea fi un obiect extraterestru, cum ar fi sonda Bracewell, deoarece cursul s\xc4\x83u orbital nu se aseam\xc4\x83n\xc4\x83 cu nici un obiect f\xc4\x83cut de om precum rachetele sau sondele-spa\xc8\x9biale. Dr. Duncan Steel a sugerat provinien\xc8\x9ba extraterestr\xc4\x83 a obiectului \xc3\xaentr-un articolul din The Observatory.\n_START_SECTION_\nAbord\xc4\x83rile viitoare\n_START_PARAGRAPH_\n1991 VG are o magnitudine absolut\xc4\x83 H=28,5 ceea ce ar corespunde unui asteroid cu un diametru de aproximativ 6-12 metri \xc8\x99i este, prin urmare, mult prea slab pentru continuarea studiilor, \xc3\xaen afar\xc4\x83 de timpul c\xc3\xa2nd se afl\xc4\x83 \xc3\xaen apropiere de P\xc4\x83m\xc3\xa2nt. Urm\xc4\x83toare abordare a P\xc4\x83m\xc3\xa2ntului va fi \xc3\xaen 2017.'